A4-0361/98

Ψήφισμα σχετικά με το σχέδιο γενικού προϋπολογισμού των Ευρωπαϊκών Κοινοτήτων για το οικονομικό έτος 1999 (C4-0300/98) - Τμήμα I - Ευρωπαϊκό Κοινοβούλιο, Παράρτημα Διαμεσολαβητής Τμήμα II - Συμβούλιο, Τμήμα IV - Δικαστήριο, Τμήμα V - Ελεγκτικό Συνέδριο, Τμήμα VI - Οικονομική και Κοινωνική Επιτροπή και Επιτροπή Περιφερειών

Το Ευρωπαϊκό Κοινοβούλιο,

- έχοντας υπόψη το άρθρο 203 της Συνθήκης ΕΚ,

- έχοντας υπόψη τη διοργανική συμφωνία της 29ης Οκτωβρίου 1993 σχετικά με τη δημοσιονομική πειθαρχία και τη βελτίωση της δημοσιονομικής διαδικασίας,

- έχοντας υπόψη το ψήφισμά τουσχετικά με τους προσανατολισμούς για τη διαδικασία επί του προϋπολογισμού για το 1999: τμήμα Ι - Κοινοβούλιο, Παράρτημα: Διαμεσολαβητής[semigr ] τμήμα ΙΙ - Συμβούλιο[semigr ] τμήμα IV: Δικαστήριο[semigr ] τμήμα V: Ελεγκτικό Συνέδριο[semigr ] τμήμα VI: ΟΚΕ και Επιτροπή των Περιφερειών ((ΕΕ C 138 της 4.5.1998, σελ. 153))

- έχοντας υπόψη το ψήφισμά του της 2ας Απριλίου 1998 σχετικά με την πρόταση απόφασης του Ευρωπαϊκού Κοινοβουλίου και του Συμβουλίου της Ευρωπαϊκής Ένωσης για εφαρμογή του Δημοσιονομικού Κανονισμού κατά την εκτέλεση του προϋπολογισμού (προταθείσα από την Επιτροπή συναίνεση, σημ. 10 της Διοργανικής Συμφωνίας της 29ης Οκτωβρίου 1993) (SEC(98)0307 - C4-0192/98) ((ΕΕ C 138 της 4.5.1998, σελ. 155.)),

- έχοντας υπόψη το ψήφισμά του της 28ης Μαΐου 1998 σχετικά με την κατάσταση προβλέψεων των εσόδων και δαπανών του Ευρωπαϊκού Κοινοβουλίου, την κατάσταση προβλέψεων των εσόδων και δαπανών του Διαμεσολαβητή για το οικονομικό έτος 1999, και με μια διορθωτική επιστολή στο προσχέδιο διορθωτικού και συμπληρωματικού προϋπολογισμού αριθ. 1/98 ((ΕΕ C 195 της 22.6.1998, σελ. 45.)),

- έχοντας υπόψη τη γνωμοδότησή του της 15ης Σεπτεμβρίου 1998 σχετικά με την πρόταση κανονισμού (ΕΚ, ΕΚΑΧ, Ευρατόμ) του Συμβουλίου περί τροποποίησης του δημοσιονομικού κανονισμού της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων (COM(98)0206 - C4-0290/98 - 98/0130(CNS)) ((ΣΠ της ημερομηνίας αυτής, Μέρος ΙΙ, σημείο 5.)),

- έχοντας υπόψη την απόφασή του της 7ης Οκτωβρίου 1998 για τη χορήγηση απαλλαγής όσον αφορά την εκτέλεση του προϋπολογισμού του οικονομικού έτους 1996-Τμήμα Ι-Ευρωπαϊκό Κοινοβούλιο,/Παράρτημα: Διαμεσολαβητής[semigr ] για τη χορήγηση απαλλαγής για την εκτέλεση του προϋπολογισμού για το οικονομικό έτος 1996 - Τμήμα IV-Δικαστήριο, Τμήμα V-Ελεγκτικό Συνέδριο, Τμήμα VI-Μέρος Β: Επιτροπή των Περιφερειών[semigr ] καθώς και το ψήφισμά του της ιδίας ημερομηνίας για την κοινοποίηση προς την Οικονομική και Κοινωνική Επιτροπή των λόγων αναβολής της λήψης απόφασης για τη χορήγηση απαλλαγής για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1996 - Τμήμα VI-Μέρος Α: Οικονομική και Κοινωνική Επιτροπή ((ΣΠ της ημερομηνίας αυτής, Μέρος ΙΙ, σημείο 15)),

- έχοντας υπόψη το προσχέδιο προϋπολογισμού για το οικονομικό έτος 1999 COM(98)0300),

- έχοντας υπόψη το σχέδιο γενικού προϋπολογισμού για το οικονομικό έτος 1999 (C4-0300/98),

- έχοντας υπόψη τα άρθρα 142 της Συνθήκης ΕΚ, 25 της Συνθήκης ΕΚΑΧ και 112 της Συνθήκης Ευρατόμ,

- έχοντας υπόψη το άρθρο 10 του Κανονισμού του,

- έχοντας υπόψη την έκθεση της Επιτροπής Προϋπολογισμών και τη γνωμοδότηση της Επιτροπής Αναφορών (A4-0361/98),

Ι. Γενικό πλαίσιο

1. υπενθυμίζει τον βασικό προσανατολισμό του συνισταμένο στο να τοποθετήσει τη διαδικασία προϋπολογισμού του 1999 σε πλαίσιο λιτότητας συγκρίσιμης με εκείνη στην οποία υποβάλλονται τα κράτη μέλη[semigr ]

2. εκτιμά ότι η επίτευξη αυτού του στόχου προϋποθέτει περιορισμένη και αιτιολογημένη αύξηση των δαπανών που να εμπνέεται από τις αρχές της χρηστής δημοσιονομικής διαχείρισης, και ιδίως από πνεύμα οικονομίας και ευνοϊκού συσχετισμού κόστους/ωφέλειας, λαμβάνοντας ιδίως υπόψη τα αποτελέσματα της εκτέλεσης των πιστώσεων του προϋπολογισμού του 1997 και του προϋπολογισμού του τρέχοντος οικονομικού έτους[semigr ]

3. υπογραμμίζει ότι η επιδίωξη αποτελεσματικής διοργανικής συνεργασίας, ιδίως στους τομείς που ορίζονται από τις διατάξεις του Κανονισμού Υπηρεσιακής Κατάστασης (ΚΥΚ) μπορεί να αποτελέσει παράγοντα ορθολογικής διαχείρισης των διοικητικών πιστώσεων, πηγή ενδεχόμενων εξοικονομήσεων και μοχλό προώθησης της συγκρισιμότητας των δαπανών και της εφαρμογής ομοιογενών κανόνων[semigr ]

4. έχει δημιουργήσει, όσον αφορά τη διάρθρωση του προϋπολογισμού, τις προϋποθέσεις που είναι αναγκαίες για μια μεταρρύθμιση του συνταξιοδοτικού συστήματος των υπαλλήλων των θεσμικών οργάνων και των λοιπών οργανισμών, προϋποθέσεις οι οποίες θα αποτελέσουν αντικείμενο διοργανικών διαπραγματεύσεων με το Συμβούλιο.

5. υπενθυμίζει ότι, με την ευκαιρία της έγκρισης των κατευθυντήριων γραμμών του για την παρούσα διαδικασία, είχε καλέσει τα θεσμικά όργανα να παράσχουν τις κατάλληλες πληροφορίες σχετικά με τις πτυχές που συνδέονται με την πολιτική προσωπικού και με τη θέσπιση νέων μεθόδων εργασίας με τη βοήθεια των νέων τεχνολογιών[semigr ]

6. λαμβάνει υπό σημείωση την έκθεση που διεβίβασε η Επιτροπή σχετικά με την εναρμόνιση της ονοματολογίας, η οποία είχε ζητηθεί στο πλαίσιο της διαδικασίας έγκρισης του προϋπολογισμού 1998, και καλεί τα θεσμικά όργανα να λάβουν υπόψη τους τις εν λόγω προτάσεις κατά την παρουσίαση των καταστάσεων των προβλέψεών τους για το οικονομικό έτος 2000[semigr ]

7. επισημαίνει ότι το Συμβούλιο στις συζητήσεις του σε πρώτη ανάγνωση του σχεδίου προϋπολογισμού 1999 άφησε περιθώριο 300,4 εκατ. E[semigr ]

ΙΙ. Τμήμα Ι - Ευρωπαϊκό Κοινοβούλιο

8. υπενθυμίζει τη δέσμευσή του να προωθήσει την κοινοβουλευτική συνεργασία των χωρών της Μεσογείου υπό τη μορφή ενός «Ευρωμεσογειακού Κοινοβουλευτικού Φόρουμ» κατ' εφαρμογήν της Διακήρυξης της Βαρκελώνης του Νοεμβρίου 1995[semigr ] υπενθυμίζει επίσης τη δήλωση της Επιτροπής σύμφωνα με την οποία όλες οι δαπάνες συμμετοχής των εκπροσώπων τρίτων μεσογειακών χωρών (ΡΤΜ) στο εν λόγω «Φόρουμ» θα καταστεί δυνατό να καλυφθούν από το πρόγραμμα MEDA[semigr ]

9. τροποποίησε αναλόγως την ονοματολογία και την παρουσίαση των θέσεων του προϋπολογισμού 1004 «Έξοδα ταξιδίου και παραμονής για συνεδριάσεις, προσκλήσεις και λοιπά έξοδα» και 1301 «Έξοδα αποστολών»[semigr ]

10. συνιστά, προκειμένου να προετοιμαστεί το Κοινοβούλιο για τη θέση σε ισχύ της Συνθήκης του Άμστερνταμ, να συμφωνήσουν οι πολιτικές αρχές του έως το τέλος του 1998 σε προτάσεις σχετικά με: τον εξορθολογισμό των δομών και των αρμοδιοτήτων των επιτροπών[semigr ] τη μείωση του αριθμού των κοινοβουλευτικών οργάνων[semigr ] και, τη σαφέστερη επικέντρωση του έργου του Κοινοβουλίου στις πολιτικές, νομοθετικές και δημοσιονομικές λειτουργίες του[semigr ] θεωρεί ότι οι προτάσεις αυτές πρέπει να διέπονται από τα κριτήρια της υψηλής ποιότητας και βέλτιστης απόδοσης κόστους/δαπανών, του καταμερισμού του όγκου εργασίας, της ευρείας αντιπροσωπευτικότητας και του εξορθολογισμού των οργάνων, δεδομένων των πόρων που έχουν ψηφιστεί στο σχέδιο προϋπολογισμού 1999[semigr ] φρονεί ότι το σύνολο των εν λόγω προτάσεων πρέπει να εγκριθεί από τη σύνοδο ολομελείας[semigr ]

11. υπενθυμίζει ότι βρίσκεται υπό εξέλιξη η νομοθετική διαδικασία σχετικά με την πρόταση κανονισμού του Συμβουλίου που αφορά τον ορισμό του γενικού πλαισίου του καθεστώτος των βοηθών των βουλευτών[semigr ]

12. δημιούργησε κατά συνέπεια, μέσω τροπολογίας, την κατάλληλη ονοματολογία: νέο κεφάλαιο 39 «Δαπάνες σχετικές με τους βοηθούς των βουλευτών» και νέο άρθρο 390 «Βοηθοί των βουλευτών»[semigr ]

13. λαμβάνει υπό σημείωση τις εκθέσεις που παρουσιάστηκαν κατόπιν αιτήματός του κατά την έγκριση της κατάστασης προβλέψεων σχετικά με τα ζητήματα προσωπικού, καθώς και με τα αποτελέσματα εκτέλεσης σχετικά με ορισμένες εγγενείς δαπάνες[semigr ]

14. αποφάσισε, μέσω τροπολογίας, τα ακόλουθα μέτρα:

οργανόγραμμα: αναβαθμίσεις/μετατροπές θέσεων:

- μόνιμες θέσεις: 1 θέση LA7 σε A7 για τη μονάδα «Παρακολούθηση των πράξεων» της Γενικής Διεύθυνσης Επιτροπών και Αντιπροσωπειών, καθώς και τροποποίηση ορισμένων σχολίων στον πίνακα προσωπικού σε συνέχεια των αποφάσεων που ελήφθησαν κατά τη διάρκεια του οικονομικού έτους 1998[semigr ]

- έκτακτες θέσεις: 2 Α7 σε Α5, 1 Β5 σε Β3, 2 C5 σε C3, ως αποτέλεσμα των συμπερασμάτων των συζητήσεων που διεξήχθησαν με τους προέδρους των κοινοβουλευτικών επιτροπών οι οποίες εμπλέκονται περισσότερο στη διαδικασία της διεύρυνσης[semigr ]

άλλα μέτρα:

- επικουρικοί υπάλληλοι: καθορισμός των πιστώσεων σε ύψος ισοδύναμο με το 1998, λαμβάνοντας υπόψη τις συζητήσεις και αποφάσεις στο πλαίσιο της μεταφοράς πιστώσεων C9/98[semigr ]

- διερμηνείς και τεχνικοί διασκέψεων: μείωση των πιστώσεων κατά 1,5 εκατ. Ευρώ, λαμβάνοντας υπόψη τις διαπιστωθείσες διαρθρωτικές εξοικονομήσεις[semigr ] ορισμός ((Σε συνέχεια των διαπραγματεύσεων με την AIIC (Διεθνής Ένωση Διερμηνέων Συνεδρίων) οι οποίες διεξήχθησαν από την Επιτροπή μεταξύ των εμπλεκόμενων θεσμικών οργάνων (Ευρωπαϊκό Κοινοβούλιο, Επιτροπή, Δικαστήριο των ΕΚ).)) των διατάξεων σε σχέση με την επιστροφή των εξόδων ταξιδίου των free-lance διερμηνέων[semigr ]

- εγγραφή πίστωσης 60.000 Ευρώ για την κοινωνική βοήθεια στα άτομα με ειδικές ανάγκες (θέση 1640), συνοδευόμενη από αίτημα έγκρισης, σε συνεργασία με την Επιτροπή, γενικών διατάξεων σχετικά με τους όρους χορήγησης αυτής της βοήθειας ((Οι εν λόγω διατάξεις θα πρέπει να θεσπίζουν ανώτατο όριο επιστροφής εξόδων[semigr ] να επιτρέπουν στην αρμόδια διοικητική αρχή να διαθέτει μια δέσμη αντικειμενικών κριτηρίων για την αξιολόγηση κάθε αίτησης επιστροφής των απαραίτητων εξόδων χωρίς συνυπολογισμό των υπέρμετρων εξόδων[semigr ] να εγκαθιστούν έναν μηχανισμό περιοδικού ελέγχου αυτής της δαπάνης βάσει δικαιολογητικών εγγράφων[semigr ] να συνεκτιμούν τον σωρευτικό αντίκτυπο των μισθών των συζύγων όπως συμβαίνει με τον υπολογισμό της πληρωμής άλλων αποζημιώσεων και οικογενειακών επιδομάτων[semigr ]))[semigr ]

- εγγραφή πίστωσης 1000.000 Ευρώ στη θέση 1863 «Βρεφονηπιακό κέντρο και παιδικοί σταθμοί»[semigr ]

15. λαμβάνει υπό σημείωση την έκθεση σχετικά με τις προόδους που έχουν σημειωθεί στον τομέα της πληροφορικής, τη δημοσιονομική επίπτωση που συνεπάγεται η μετάβαση από το σημερινό λογισμικό επεξεργασίας κειμένων προς ένα κοινό λογισμικό των θεσμικών οργάνων, η οποία αποδεικνύεται αναγκαία προκειμένου να διατηρηθεί και αναπτυχθεί η διοργανική ανταλλαγή εγγράφων με την Επιτροπή και το Συμβούλιο[semigr ] υπενθυμίζει ότι στις προτεραιότητές του συγκαταλέγονται το ζήτημα της εισαγωγής του Ευρώ, οι επιπτώσεις της μετάβασης στο έτος 2000, και τα συγκεκριμένα αιτήματα που διατυπώθηκαν κατά το οικονομικό έτος 1998, σχετικά με τη βελτίωση των εφαρμογών του ηλεκτρονικού ταχυδρομείου σε ενδο-οργανικό και διοργανικό επίπεδο, τις δυνατότητες επαναχρησιμοποίησης των σταθμών εργασίας με προσωπικούς υπολογιστές στους τόπους εργασίας, την επιταχυμένη ανάπτυξη της ηλεκτρονικής διαβίβασης δεδομένων, συμπεριλαμβανομένης της επεξεργασίας της διαδικασίας προϋπολογισμού και των σχετικών εγγράφων, προκειμένου να μειωθεί σημαντικά ο όγκος εγγράφων που αποτυπώνονται σε χαρτί ((SEI-BUD+))[semigr ]

16. αποφάσισε μέσω τροπολογίας την απεμπλοκή των πιστώσεων που είχαν εγγραφεί στο αποθεματικό υπέρ του κεφαλαίου 21 «Πληροφορική και τηλεπικοινωνίες», καθώς και την ενίσχυση των σχετικών κονδυλίων, συνολικού ποσού 2,95 εκατ. Ευρώ, συμπεριλαμβανομένων των δαπανών για επαγγελματική επιμόρφωση, υπέρ της μετάβασης σε νέο λογισμικό επεξεργασίας κειμένου[semigr ]

17. αναθέτει στο Γενικό Γραμματέα του να μεριμνήσει για την υπερνίκηση των προβλημάτων που εμποδίζουν την έγκαιρη διάθεση των πλήρων πρακτικών «Arc-en-ciel» (στη γλώσσα που εκφωνήθηκε κάθε λόγος) των συνόδων ολομελείας των Βρυξελλών[semigr ]

18. λαμβάνει υπό σημείωση τις προόδους που έχουν σημειωθεί και τις διεξαγόμενες διαπραγματεύσεις, και επισημαίνει ότι η αξιοποίηση της επιλογής αγοράς του κτιρίου ΙΡΕ IV στο Στρασβούργο πρέπει να πραγματοποιηθεί κατά τη διάρκεια του 1999 με επαναχρηματοδότηση, κατόπιν πρόσκλησης για υποβολή προσφορών, σε περίοδο 10 ετών, υπό όρους παρόμοιους με εκείνους που ίσχυσαν για το κτίριο D3 στις Βρυξέλλες[semigr ] λαμβάνει επίσης γνώση των ευνοϊκότερων στοιχείων σε σχέση με τον υπολογισμό του ύψους των ετήσιων δόσεων για το κτίριο D3 στις Βρυξέλλες[semigr ]

19. αποφάσισε ως εκ τούτου μέσω τροπολογίας να ενισχύσει τη θέση 2000 «Μισθώματα και εμφυτευτικές δόσεις» με ποσόν 10,8 εκατ. Ευρώ και να μειώσει τις πιστώσεις του άρθρου 206 «Απόκτηση ακινήτων» κατά 8,3 εκατ. Ευρώ[semigr ]

20. λαμβάνει υπό σημείωση τις συζητήσεις που διεξήχθησαν κατά το οικονομικό έτος 1998 σε σχέση με το άρθρο 203 «Καθαρισμός και συντήρηση» και εγγράφει ως εκ τούτου στο κονδύλιο πίστωση 5 εκατ. Ευρώ προερχόμενη από το αποθεματικό[semigr ]

21. ενίσχυσε μέσω τροπολογίας τις πιστώσεις του άρθρου 250 «Συνεδριάσεις και προσκλήσεις γενικά» προκειμένου να ικανοποιηθούν λειτουργικές δαπάνες (ιδίως διαβουλεύσεις με εμπειρογνώμονες) που απορρέουν από τον διάλογο που έχει θεσμοθετηθεί με την Ευρωπαϊκή Κεντρική Τράπεζα[semigr ]

22. αναθέτει στο Γενικό Γραμματέα του να παρουσιάσει πρόταση σχετικά με τη βελτίωση της ασφάλειας των αντικειμένων αξίας στα γραφεία και τις αίθουσες συνεδριάσεων[semigr ]

Παράρτημα Διαμεσολαβητή

23. υπενθυμίζει ότι ο διαμεσολαβητής προτίθεται να υποβάλει προτάσεις όσον αφορά τη μετατροπή έκτακτων θέσεων σε μόνιμες[semigr ] υπενθυμίζει επίσης ότι στη γνωμοδότησή του της 15ης Σεπτεμβρίου 1998 για την προαναφερθείσα πρόταση τροποποίησης του δημοσιονομικού κανονισμού, είχε συστήσει ο προϋπολογισμός του Διαμεσολαβητή να αποτελεί στο εξής ξεχωριστό τμήμα, και ότι η Επιτροπή είχε συνταχθεί με την πρόταση αυτή[semigr ]

24. διαπιστώνει εκτός αυτού μη πλήρη αξιοποίηση των πιστώσεων του κεφαλαίου 11 «Προσωπικό εν ενεργεία» κατά το οικονομικό έτος 1998 λόγω της μη πλήρους κάλυψης του οργανογράμματος ((Βλ. έγγρ. ΜΕ00012))[semigr ] αποφάσισε μέσω τροπολογίας:

- να επιβεβαιώσει τον αριθμό των 6 θέσεων που έχει εγκρίνει το Συμβούλιο[semigr ] να προβεί σε μετατροπές βαθμών (1 Α2 σε Α3[semigr ] 1 Α4 σε Α5[semigr ] 1 C3 σε C5) σύμφωνα με τους κανόνες που τηρούνται σχετικά με τον εξορθολογισμό των διοικητικών δαπανών[semigr ]

- να εγγράψει στο κεφάλαιο 100 τις πιστώσεις που αντιστοιχούν σε 3 θέσεις (1 Α3, 1 Α5 και 1 Β5) σε αναμονή της παρουσίασης από τον Διαμεσολαβητή συνολικού προγράμματος δράσης για την αναδιάρθρωση και τον μετασχηματισμό της Γραμματείας του[semigr ]

25. υπενθυμίζει τις εξελίξεις που σημειώθηκαν κατά το οικονομικό έτος 1998 όσον αφορά το άρθρο 117 «Συμπληρωματικές παροχές»[semigr ] αποφάσισε μέσω τροπολογίας να εγγράψει πίστωση 175.000 Ευρώ στο Κεφάλαιο 100[semigr ] καλεί τον Διαμεσολαβητή να παρουσιάσει ενημερωμένο δημοσιονομικό δελτίο για τη διαδικασία προϋπολογισμού του 1999[semigr ]

ΙΙΙ. Τμήμα IV - Δικαστήριο

26. υπενθυμίζει ότι το Δικαστήριο είχε ζητήσει τη δημιουργία 66 θέσεων, κυρίως για τη διεύθυνση της μετάφρασης[semigr ] ότι από τις πλέον επείγουσες περιπτώσεις είναι οι θέσεις για διορθωτές κειμένων[semigr ] ότι το Συμβούλιο ενέκρινε μόνο 10 θέσεις LA[semigr ]

27. επισημαίνει ωστόσο ότι δεν είναι δυνατόν να διαπιστωθεί κατά πόσον τα αιτήματα αυτά καλύπτουν όλες τις ανάγκες του Δικαστηρίου ούτε και ότι αντιστοιχούν σε κάποιο σχέδιο που προκύπτει από μια ενδελεχή ανάλυση της λειτουργίας των υπηρεσιών του[semigr ]

28. υπενθυμίζει εκτός αυτού το αίτημά του για εκπόνηση έκθεσης σε σχέση με την οργάνωση της υπηρεσίας διερμηνείας[semigr ]

29. εκτιμά ότι υπό τις συνθήκες αυτές θα ήταν σκόπιμο να εξετασθούν οι αιτήσεις του Δικαστηρίου με βάση συνολικό πρόγραμμα που θα παρουσιάζει εμπεριστατωμένη ανάλυση των αναγκών[semigr ] επιπλέον, καλεί το Δικαστήριο να υποβάλει εναλλακτικές λύσεις, οι οποίες, με σεβασμό της αίσιας διεξαγωγής των υποθέσεων επί των οποίων καλείται να αποφανθεί, θα καθιστούν δυνατή τη σταθεροποίηση του συνολικού όγκου των εγγράφων των οποίων ζητείται η μετάφραση[semigr ]

30. αποφάσισε μέσω τροπολογίας τη θέση στο αποθεματικό των πιστώσεων που αντιστοιχούν σε 5 θέσεις LA6[semigr ]

IV. Τμήμα V - Ελεγκτικό Συνέδριο

31. υπενθυμίζει ότι η ενίσχυση του οργανογράμματος του Ελεγκτικού Συνεδρίου στο πλαίσιο του διορθωτικού και συμπληρωματικού προϋπολογισμού 1997 και του προϋπολογισμού 1998 προκαλεί αύξηση των πιστώσεων του κεφαλαίου 11 «Προσωπικό εν ενεργεία» προκειμένου το όργανο να μπορέσει να προβεί σε προσλήψεις προσωπικού και να διατηρήσει εύλογο ποσοστό κάλυψης του οργανογράμματός του[semigr ]

32. αποφάσισε μέσω τροπολογίας τον καθορισμό του συντελεστή κατ' αποκοπήν μείωσης σε 3% και τη χορήγηση των εξής αναβαθμίσεων μόνιμων θέσεων: 2 C4 σε C3, 2 C3 σε C2, 2 C2 σε C1, 1 D2 σε D1[semigr ]

33. λαμβάνει γνώση του σχεδίου επέκτασης του κτιρίου του Ελεγκτικού Συνεδρίου, η δημοσιονομική επίπτωση του οποίου θα έχει συνέπειες για τις τρέχουσες δημοσιονομικές προοπτικές και συγκεκριμένα για τις δημοσιονομικές προοπτικές της περιόδου 2000-2006[semigr ] επισημαίνει ότι οι προοπτικές αυτές πρέπει να καλύψουν τα 4/5 της συνολικής δαπάνης του σχεδίου, που εκτιμάται σε 25 εκατ. Ευρώ[semigr ]

34. εκτιμά ως προς αυτό ότι είναι σκόπιμο να περιμένει τα συμπεράσματα σχετικά με τη νέα διοργανική συμφωνία[semigr ] ως προς τις τεχνικές πτυχές του σχεδίου, καλεί το Ελεγκτικό Συνέδριο να μελετήσει εναλλακτικές λύσεις σε σχέση με το σκόπιμο της ανέγερσης ημικυκλίου 150 θέσεων, λαμβάνοντας υπόψη ότι στη γύρω περιοχή του Kirchberg υπάρχουν δύο άλλα ημικύκλια που θα μπορούσαν να ικανοποιήσουν τις εν λόγω ανάγκες του[semigr ]

35. καλεί επιπλέον το Ελεγκτικό Συνέδριο να υποβάλει έκθεση που να παρέχει πληροφορίες ως προς τη διαδικασία που ακολουθήθηκε για την ανάθεση της μελέτης στο αρχιτεκτονικό γραφείο και ως προς τις άλλες παραμέτρους που ελήφθησαν υπόψη πριν από την ανάθεση της σύμβασης αυτής λόγω της ιδιαιτερότητας του νέου αυτού κτιρίου που προβλέπει θαλάμους διερμηνείας[semigr ]

36. αποφάσισε μέσω τροπολογίας την εγγραφή πίστωσης 5 εκατ. εκατ. Ευρώ και 100.000 Ευρώ στο κεφάλαιο 100 υπέρ των άρθρων 206 «Απόκτηση ακινήτων» και 208 «Λοιπές προκαταρκτικές δαπάνες για την απόκτηση ακινήτων και την ανέγερση κτιρίων»[semigr ]

V. Τμήμα VΙ - Οικονομική και Κοινωνική Επιτροπή, Επιτροπή Περιφερειών, Κοινή οργανωτική δομή

37. υπενθυμίζει ότι η Συνθήκη του Άμστερνταμ καταργεί το Πρωτόκολλο 16 σχετικά με την κοινή οργανωτική δομή[semigr ] ότι η κατάργηση αυτή έχει συνέπειες στην παρουσίαση και στον τρόπο με τον οποίο η ΟΚΕ και η ΕΠ πρόκειται του λοιπού να διαχειρίζονται τους προϋπολογισμούς τους[semigr ] ότι εν όψει της προοπτικής αυτής, στο πλαίσιο της υπό εξέλιξη διαδικασίας προϋπολογισμού, η ΟΚΕ και η ΕΠ εκλήθησαν εγκαίρως να παρουσιάσουν τις προτάσεις τους, ιδίως όσον αφορά τη μελλοντική διαχείριση του προσωπικού τους[semigr ] ότι οι προτάσεις αυτές έπρεπε να περιέχουν κανόνες εγκεκριμένους από τις αρμόδιες αρχές των δύο οργάνων οι οποίοι να εξασφαλίζουν μια ομοιογενή πολιτική προσωπικού της ΟΚΕ και της ΕΠ στην προοπτική μιας διοργανικής συνεργασίας βιώσιμης και συμβατής με τη δημοσιονομική πειθαρχία και τις καταστατικές διατάξεις[semigr ]

38. διαπιστώνει εκτός αυτού την ανεπαρκή χρησιμοποίηση των πιστώσεων της κοινής οργανωτικής δομής λόγω της μη πλήρους κάλυψης των θέσεων που επιτρέπονται στο οργανόγραμμα, και κατά συνέπεια αποφάσισε μέσω τροπολογίας:

- την μετατροπή 1 μόνιμης θέσης Α3 σε μόνιμη θέση Α4 στο τμήμα C «ΚΟΔ»[semigr ]

- τη μεταφορά μιας μόνιμης θέσης Α7 από το τμήμα C «ΚΟΔ» στο τμήμα Β «ΕΠ»[semigr ]

- την αναβάθμιση 2 θέσεων LA7 σε LA6 και 2 θέσεων C2 σε C1 στο τμήμα C «ΚΟΔ»[semigr ]

39. θεωρεί απολύτως απαραίτητη τη θέσπιση εσωτερικών κανόνων σχετικά με την εκτέλεση του προϋπολογισμού, καθώς και την έγκριση των κατάλληλων κανονιστικών διατάξεων σε σχέση με τους όρους χρησιμοποίησης των πιστώσεων που προορίζονται για τις αποζημιώσεις των μελών[semigr ]

40. αποφάσισε μέσω τροπολογίας την κατ' αποκοπήν εγγραφή στα κεφάλαια Α-100 και Β-100 αντιστοίχως των πιστώσεων των θέσεων Α-1003 «Έξοδα παράστασης», Α-1006 και Β-1006 «Αποζημιώσεις που προορίζονται να καλύψουν τις δαπάνες που προκύπτουν από τις δραστηριότητες των μελών του οργάνου» και καλεί την ΟΚΕ και την ΕΠ να παρουσιάσουν τις δέουσες ρυθμίσεις τους[semigr ]

41. λαμβάνει υπό σημείωση ότι η ΟΚΕ τροποποίησε τις εσωτερικές δομές της[semigr ] ότι αυτή η αναδιάρθρωση μείωσε τον αριθμό των ειδικευμένων τομέων από 9 σε 6[semigr ] επισημαίνει ωστόσο ότι ο αριθμός των ομάδων μελετών διατηρήθηκε σε 165[semigr ]

42. καλεί ως εκ τούτου την ΟΚΕ να εκθέσει τις επιπτώσεις που προκαλεί αυτή η αναδιάρθρωση στο σύνολο της οργάνωσης των γνωμοδοτικών εργασιών (πιστώσεις και προσωπικό)[semigr ] αποφάσισε μέσω τροπολογίας να εγγράψει στο αποθεματικό τις πιστώσεις του άρθρου 250 «Συνεδριάσεις και προσκλήσεις γενικά»[semigr ]

43. λαμβάνει υπό σημείωση την εκτέλεση του άρθρου Β-250 «Συνεδριάσεις και προσκλήσεις γενικά» της Επιτροπής Περιφερειών και τις σχετικές συζητήσεις του Συμβουλίου στο πλαίσιο της κατάρτισης του σχεδίου προϋπολογισμού 1999[semigr ]

44. αποφάσισε μέσω τροπολογίας την ενίσχυση του εν λόγω άρθρου κατά 200.000 Ευρώ[semigr ]

45. υπενθυμίζει ότι η ΟΚΕ και η ΕΠ έχουν αναλάβει τη δέσμευση να χρησιμοποιήσουν τα κτίρια Belliard Ι και IΙ[semigr ] ότι διεξάγονται διαπραγματεύσεις με τον ιδιοκτήτη των κτιρίων προκειμένου να εξεταστεί η δυνατότητα αγοράς τους[semigr ] ότι το Συμβούλιο, κατά τις συζητήσεις του επί του σχεδίου προϋπολογισμού 1999, μείωσε τις πιστώσεις του κεφαλαίου C-102 «Αποθεματικό για την παραλαβή κτιρίων» σε ποσό 32.000 Ευρώ για την κάλυψη των δαπανών μετακόμισης του οικονομικού έτους 1999[semigr ]

46. εκτιμά ότι σε αναμονή της περάτωσης των διαπραγματεύσεων σχετικά με τα κτίρια Belliard Ι και IΙ είναι σκόπιμο να προβλεφθούν επαρκείς πιστώσεις για την πληρωμή των μισθωμάτων και άλλων παρεπόμενων δαπανών ((Βλ. σχετικά το άρθρο 27 του Δημοσιονομικού Κανονισμού))[semigr ]

47. καλεί εκτός αυτού την ΟΚΕ και την ΕΠ να συνάψουν συμφωνία με το Κοινοβούλιο όσον αφορά τους όρους πληρωμής των εν λόγω μισθωμάτων, εννοουμένου ότι για το εξάμηνο από 1 Οκτωβρίου 1998 έως 30 Μαρτίου 1999 αυτά καταλογίστηκαν στον προϋπολογισμό του Κοινοβουλίου[semigr ] επισημαίνει ότι οι πιστώσεις που αντιστοιχούν στα μισθώματα και στα παρεπόμενα έξοδα της περιόδου από 1 Απριλίου 1999 έως 31 Δεκεμβρίου 1999 έχουν εγγραφεί στο κεφάλαιο Γ-100 «Προσωρινές πιστώσεις» υπέρ του κεφαλαίου Γ-20 «Επενδύσεις σε ακίνητα, μίσθωση ακινήτων και παρεπόμενα έξοδα»[semigr ]

48. θεωρεί ότι η παραλαβή των κτιρίων Belliard Ι και IΙ θα συνοδευτεί από δαπάνες για τη διαρρύθμιση των χώρων[semigr ] ότι η εγκατάσταση στα κτίρια Belliard Ι και IΙ έχει προτεραιότητα σε σχέση με την εγκατάσταση στο κτίριο Atrium, η οποία θα μπορούσε να πραγματοποιηθεί σε επόμενο στάδιο και με γνώση του προγράμματος εγκατάλειψης του κτιριακού συγκροτήματος Ravenstein[semigr ] επισημαίνει εκτός αυτού ότι, μετά την υποβολή της έκθεσης σχετικά με τη διαρρύθμιση των κτιρίων Belliard Ι και IΙ, η Οικονομική και Κοινωνική Επιτροπή και η Επιτροπή Περιφερειών εξέφρασαν την επιθυμία τους να εγκατασταθούν στο εξής στα κτίρια Belliard Ι και IΙ από κοινού[semigr ]

49. υπογραμμίζει την εξέλιξη αυτή και καλεί ως εκ τούτου την ΟΚΕ και την ΕΠ να παρουσιάσουν ενημερωμένο πρόγραμμα διαρρύθμισης των κτιρίων Belliard Ι και IΙ[semigr ]

VI. Σύνολο των θεσμικών οργάνων

50. υπενθυμίζει ότι η θέση Europa των ευρωπαϊκών θεσμικών οργάνων στο Internet αναπτύχθηκε με στόχο την προώθηση της πρόσβασης των ευρωπαίων πολιτών στην πληροφόρηση, χωρίς ωστόσο να επιτρέπει το διάλογο μαζί τους[semigr ] ζητεί κατά συνέπεια να καταστεί περισσότερο αλληλεπιδραστική η θέση Europa ώστε να εγκαθιδρυθεί το ταχύτερο δυνατό ένας διάλογος μεταξύ θεσμικών οργάνων και πολιτών[semigr ]

51. παρατηρεί ότι δεν έχουν θεσπίσει όλα τα θεσμικά όργανα εσωτερικούς κανόνες για την εκτέλεση των προϋπολογισμών τους, όπως προβλέπεται στον δημοσιονομικό κανονισμό[semigr ] ότι υφίστανται σημαντικές διαφορές στον τρόπο εκτέλεσης του καθενός διοικητικού προϋπολογισμού, παρά τις ομοιότητες των εν λόγω δαπανών[semigr ] καλεί τα ενδιαφερόμενα θεσμικά όργανα να διορθώσουν αυτή την κατάσταση όταν εγκρίνουν τις καταστάσεις προβλέψεών τους για το οικονομικό έτος 2000[semigr ] αναθέτει στην αρμόδια επιτροπή του να προσδιορίσει περαιτέρω τις συνθήκες υπό τις οποίες τα όργανα οργανώνουν, σύμφωνα με τις ιδιαιτερότητές τους, τις διατάξεις που καλύπτουν τις ενέργειες από τη στιγμή της ανάληψης υποχρέωσης μέχρι την πληρωμή μιας πίστωσης.

52. υπενθυμίζει ότι, κατά την έγκριση του προϋπολογισμού 1998, είχε επισύρει την προσοχή των θεσμικών οργάνων στα τιμολογιακά οφέλη που θα μπορούσαν να προκύψουν από την ελευθέρωση της αγοράς τηλεπικοινωνιών[semigr ] ότι η Επιτροπή είχε κληθεί να οργανώσει διεθνή πρόσκληση υποβολής προσφορών που να λαμβάνει υπόψη τα συμφέροντα όλων των θεσμικών οργάνων[semigr ] καλεί συνεπώς την Επιτροπή, σε συνεργασία με τα άλλα θεσμικά όργανα, να παρουσιάσει πριν από τη δεύτερη ανάγνωση του σχεδίου προϋπολογισμού 1999 έκθεση σχετικά με τις προόδους που έχουν πραγματοποιηθεί. τις δεσμεύσεις που έχουν αναληφθεί και τις πρωτοβουλίες που θα μπορούσαν να δρομολογηθούν σε διοργανικό επίπεδο[semigr ]

53. αναθέτει στον Πρόεδρό του να διαβιβάσει το παρόν ψήφισμα στα ενδιαφερόμενα θεσμικά και λοιπά όργανα της Κοινότητας.